Jaakko Heikkinen (jääkiekkoilija)

Jaakko Heikkinen (s. 17. maaliskuuta 1997 Helsinki) on suomalainen jääkiekkoilija, joka pelaa Mestis-joukkue Jokereissa. Hän on pelipaikaltaan keskushyökkääjä. == Ura == === Seuraura === Heikkinen on Jokereiden kasvatti. Hän toimi kaudella 2012–2013 seuran C-nuorten varakapteenina. Heikkinen oli C-nuorten SM-karsinnoissa tehoilla 5+9=14 joukkueensa paras syöttäjä ja hän jakoi sisäisen pistepörssin voiton Olli Juolevin kanssa. Kauden 2013–2014 päätteeksi Heikkinen voitti B-nuorten Suomen-mestaruuden. Kaudella 2014–2015 hän sijoittui tehoilla 25+36=61 koko B-nuorten SM-sarjan pistepörssissä kolmanneksi edellään vain Bluesin Eeli Tolvanen ja Jokereiden Niko Lönnroos. Heikkinen valittiin sarjan toiseen tähdistökentälliseen. Hän voitti kauden päätteeksi B-nuorten SM-pronssia. Kaudella 2015–2016 Heikkinen oli tehoilla 14+24=38 Jokereiden A-nuorten neljänneksi paras pistemies. Hän sijoittui lukemalla +32 koko A-nuorten SM-liigan tehotilastossa toiseksi edellään vain Kärppien Veli-Matti Tiuraniemi. Kaudella 2016–2017 Heikkinen voitti joukkueen sisäisen piste- ja syöttöpörssin tehoilla 14+33=47, joilla hän jakoi sarjan pistepörssin yhdeksännen sijan JYPin Samuli Ratisen kanssa. Heikkinen voitti myös Jokereiden sisäisen tehotilaston lukemalla +19. Vuodet 2017–2021 Heikkinen kävi Denverin yliopistoa. Hän voitti Freshman-vuotensa 2017–2018 päätteeksi NCHC:n mestaruuden. Toukokuussa 2021 Heikkinen teki 1+1-vuotisen ja tryoutin sisältävän sopimuksen SM-liigajoukkue KooKoon kanssa. Hän pelasi siellä vain yhden harjoitusottelun, eikä Heikkisen koejakso johtanut lopulta jatkosopimukseen. Hän siirtyi syyskuussa loppukauden 2021–2022 kattavalla sopimuksella Mestis-joukkue KeuPa HT:hen. Heikkinen teki siellä runkosarjassa 48 ottelussa tehot 12+42=54, joilla hän oli joukkueen paras pistemies ja syöttäjä. Heikkinen jakoi sarjan pistepörssin kolmannen sijan Hokin Oskari Siikin ja JoKP:n Aaron Millerin kanssa edellään Ketterän Henry Karjalainen ja JoKP:n Nicolas Werbik. Heikkinen voitti myös KeuPan sisäisen tehotilaston lukemalla +22. Hänet äänestettiin Mestiksen toiseen tähdistökentälliseen. Pudotuspeleissä Heikkinen pelasi kuusi ottelua tehopistein 2+2=4. Kaudeksi 2022–2023 Heikkinen siirtyi jatkamaan Mestis-pelejään vuoden mittaisella sopimuksella Kiekko-Espooseen. Hän teki runkosarjassa 47 ottelussa 42 tehopistettä. Pudotuspeleissä Heikkinen teki 16 ottelussa tehot 2+14=16, joilla hän voitti sarjan syöttöpörssin ja sijoittui pistepörssissä kolmanneksi. Heikkinen voitti sekä Mestiksen mestaruuden että Suomen Cupin. Kesäkuussa 2023 hän teki Kiekko-Espoon kanssa vuoden mittaisen jatkosopimuksen. Alkukaudella 2023–2024 Heikkinen kärsi loukkaantumisesta, kunnes hän palasi kaukaloihin marraskuussa 2023. Heikkinen pelasi runkosarjassa piste per peli-tahdilla 20 ottelua tehden 20 tehopistettä. Hän voitti kauden päätteeksi Mestis-pronssia. Toukokuussa 2024 Kiekko-Espoo tiedotti Heikkisen jatkavan seurassa vuoden mittaisella ja tryoutin sisältävällä sopimuksella, kun joukkue nostettiin kaudeksi 2024–2025 SM- liigaan. Syyskuussa hänen vahvistettiin jääneen kuitenkin ilman jatkosopimusta ja siirtyvän kaudeksi 2024–2025 vuoden mittaisella sopimuksella jatkamaan Mestis-pelejään kasvattajaseuraansa Jokereihin. Lokakuussa seura lainasi Heikkisen takaisin Kiekko-Espooseen alustavasti kolmen ottelun mittaisella sopimuksella. Hän teki liigadebyyttinsä 21. lokakuuta 2024 vieraissa Tapparaa vastaan. Heikkinen merkittiin Kiekko-Espoon nelossentteriksi laidoilleen Arvid Degerstedt ja Juho Koivusaari. Hän sai ottelussa jääaikaa 10.01 minuuttia. Heikkinen pelasi Kiekko-Espoossa kaikkiaan kuusi ottelua ilman tehopisteitä. === Maajoukkueura === Heikkinen on pelannut 13 nuorten ja 13 poikien maaottelua. == Tilastot == 2014–2015 Jokerit A-SM 5 0 0 0 0 – – – – – 2015–2016 Jokerit A-SM 44 14 24 38 16 2 0 1 1 0 2016–2017 Jokerit A-SM 43 14 33 47 18 – – – – – 2017–2018 Univ. of Denver NCHC 39 7 4 11 6 – – – – – 2018–2019 Univ. of Denver NCHC 41 5 8 13 10 – – – – – 2019–2020 Univ. of Denver NCHC 32 6 8 14 4 – – – – – 2020–2021 Univ. of Denver NCHC 24 1 7 8 6 – – – – – 2021–2022 KeuPa HT Mestis 48 12 42 54 22 6 2 2 4 4 2022–2023 Kiekko- Espoo Mestis 47 16 26 42 36 16 2 14 16 4 2023–2024 Kiekko-Espoo Mestis 20 8 12 20 10 5 1 1 2 2 3 kautta yhteensä Mestis 115 36 80 116 68 27 5 17 22 10 == Lähteet == * * * === Viitteet === Luokka:Suomalaiset jääkiekkoilijat Luokka:Jokereiden pelaajat Luokka:Vuonna 1998 syntyneet Luokka:Elävät henkilöt